
ΠΡΟΣ ΤΗΝ ΒΟΥΛΗ ΤΩΝ ΕΛΛΗΝΩΝ 

Ε Ρ Ω Τ Η Σ Η

ΠΡΟΣ ΤOΝ ΥΠΟΥΡΓΟ: ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ
ΘΕΜΑ: «Θα ακυρώσει η Κυβέρνηση τη χρηματοδότηση της ανάπλασης της Λέσχης Κομοτηναίων;»

Η Λέσχη Κομοτηναίων είναι ένα από τα ιστορικότερα και πιο χαρακτηριστικά συμβολικά  κτήρια της Κομοτηνής, της διοικητικής πρωτεύουσας της Θράκης. Με πρωτοβουλία δική μου, του Δήμου Κομοτηνής και της ίδιας της Λέσχης υποβάλαμε αίτημα, προς το αρμόδιο τότε Υπουργείο Μακεδονίας- Θράκης, για την ένταξη μελέτης του Δήμου σε χρηματοδοτικό πρόγραμμα, από εθνικούς και ευρωπαϊκούς πόρους, με στόχο την ανάπλαση του ιστορικού κτηρίου συνολικού κόστους 250.000 ευρώ. 


Το πρόγραμμα εγκρίθηκε από τον αρμόδιο Υπουργό ο οποίος προσδιόρισε με σαφήνεια την πηγή και το ύψος χρηματοδότησης.


Μετά την κατάργηση του Υπουργείου Μακεδονίας- Θράκης,
Ε Ρ Ω Τ Α Τ Α Ι

ο κ. Υπουργός

1) Προτίθεται να ολοκληρώσει το πρόγραμμα αυτό χρηματοδότησης και ανάπλασης του κτηρίου της Λέσχης Κομοτηναίων ύψους 250.000 ευρώ βάσει της μελέτης του Δήμου; 
2) Η κατάργηση του Υπουργείου Μακεδονίας- Θράκης θα σημάνει και την κατάργηση πόρων και άρα την μη υλοποίηση του συγκεκριμένου έργου;
Αθήνα,
08 / 03 / 2010
Ο ερωτών Βουλευτής

